b"\n_START_ARTICLE_\nIceland Foods\n_START_SECTION_\nHistorie\n_START_PARAGRAPH_\nIceland startet virksomheten i 1970, da Malcolm Walker \xc3\xa5pnet den f\xc3\xb8rste butikken i Leg Street i Oswestry i Shropshire i England, med sin forretningspartner Peter Hinchcliffe som investerte 59 pund for en m\xc3\xa5neds husleie i butikken. De var fortsatt ansatt i Woolworths p\xc3\xa5 den tiden, og arbeidsforholdet ble avsluttet da arbeidsgiver oppdaget deres jobb p\xc3\xa5 siden. Iceland spesialiserte seg i utgangspunktet p\xc3\xa5 l\xc3\xb8s frossenmat. I l\xc3\xb8pet av 1977 hadde de \xc3\xa5pnet en ny butikk i Manchester som solgte egen merkepakket mat, og innen 1978 hadde ytterligere 28 butikker f\xc3\xa5tt navnet._NEWLINE_I 1983 vokste virksomheten gjennom oppkj\xc3\xb8p av 18 butikker fra kjeden St. Catherine's Freezer Centres, og i 1984 ble virksomheten b\xc3\xb8rsnotert for f\xc3\xb8rste gang. Investeringen ble brukt til \xc3\xa5 kj\xc3\xb8pe Orchard Frozen Foods i 1986, og kj\xc3\xb8p av den st\xc3\xb8rre rivalen Bejam i 1988. I 1993 tok Iceland over mathallene i Littlewoods varehus og kj\xc3\xb8pte den franske Au Gel-kjeden. Sistnevnte viste seg \xc3\xa5 bli mislykket, og butikkene ble stengt i l\xc3\xb8pet av et \xc3\xa5r._NEWLINE_I 2018 \xc3\xa5pner kjeden butikker i Norge."